Foto: Flickr O‘zbekistonda shakar narxi 5200 so‘mga ko‘tarilishi odamlarda turli savollar tug‘dirmoqda, deb yozmoqda 1news.uz “Oila davrasida” nashriga asosan. O‘zbekiston Xususiylashtirilgan korxonalarga ko‘maklashish va raqobatni rivojlantirish davlat qo‘mitasiga ko‘ra, buning asosiy sabab shakar uchun chetdan keltiriladigan shakarqamish xomashyosining narxi oshib ketganidir. “Vazirlar Mahkamasining joriy yil 31 martdagi tegishli hujjatiga asosan, bugungi kunda shakarning chakana narxi 5200 so‘m etib belgilangan. Unga ko‘ra, shakarni ushbu narxdan yuqori sotish mumkin emas”, - deb ma’lum qilgan davlat qo‘mitasi.